
»GOSPINA KRUNICA«, glasnik štovatelja presv. Krunice. 
Vzlazi početkom svakoga mjeseca. — GODIŠNJA PRETPLATA: 
redovita Din 15, dobrovoljna Din 20, za inozemstvo Din 25.—. 
UREDNIK: o. Stjepan Lebedina. — IZDAVAČ: dominikanska naklada 
»Istina«. — ADRESA Uredništva, odnosno Uprave: »Gospina Kru¬ 
nica«, Zagreb, Kažotićev trg 4. — NA UREDNIŠTVO se šalju članci, 
dopisi, izvještaji, pjesme, slike i sve, što se odnosi na kruničarske 
organizacije, a na UPRAVU se šalju pretplata i milodari. — Broj našeg 
čekovnog računa 36.817. — Telefon broj 64-14. 

Opći kalendar 


Dominikansko-kruničarski kalendar 

p 

1 

Albin biskup 

1 

BI. Kristofor iz Milana. Isp. (1484.). 

u 

2 

Simplicije 

2 

BI. Henrik Suzo. Isp. (1366.). 

s 

3 

Kunigunda dj. 

3 

č 

4 

Kazimir 

4 


p 

5 

Euzebije 

5 


s 

6 

Perpetua i Felicita 

6 

BI. Jordan iz Pize. Isp. (1311.). 

N 

7 

Sredoposna, Toma Akv. 
Ivaon od Boga 

7 

I. Nedjelja mjeseca. 1 ) 

P 

8 

8 

Sv. Toma Akvinski. Isp. i Nauč. 

U 

9 

Franciska (Franjka R.) 

9 

(1274.). 2 * ) 

s 

10 

40 mučenika 

10 

BI. Petar de Jeremia. Isp. (1452.). 

C 

11 

Herakliij, Eulogij 

11 

p 

12 

Grgur Veliki papa 

12 


s 

13 

Rozalija (Ruža) 

(3 


N 

14 

Gluha, Matilda 

14 

II .Nedjelja mjeseca. 1 ) 

P 

15 

Longin 

15 

U 

16 

Heribert b., Cirijak 

16 


s 

17 

Gertruda, Patrik 

17 


ć 

18 

Ćiril Jer., Eduard 

18 


p 

19 

Josip zar. BDM. 

19 


s 

20 

Niketa 

20 

BI. Ambrozije Sansedonije. Isp. (1286). 

N 

21 

Cvjetna, Benediiikt 

21 

III. Nedjelja mjeseca. 4 ) 

P 

22 

Oktavijan 

22 

BI. Iznard iz Kijampa. Isp. (1284.). 

U 

23 

Oton 

23 

BI. Sibilina Biskosi. Djev. (1367.). 

s 

24 

Gabrijel ark. 

24 

č 

25 

Veliki četvrtak 

25 


p 

26 

Veliki petak 

26 


s 

27 

Velika subota 

27 


V 

28 

Uskrs 

28 

Zadnja nedj. mj. Uskrs G ,N. Is. Kr. 5 ) 

p 

29 

Uskrsni ponedjeljak 

29 

u 

3 J 

Kvirin 

30 


s 

31 

Amos prorok, Balbina 

31 



1) Dva potpuna oprosta za članove Bratovštine presv. Krunice: a) ako 
pohode crkvu Bratovštine; b) ako prisustvuju ophodu i pohode oltar Bratovštine. 

2 ) Potpuni oprost za članove Trećeg Reda i Anđeoske Vojske, te za sve 
vjernike, ako pohode dominikansku crkvu. 

;l ) Potpuni oprost za članove Bratovštine Imena Isusova. 

4) Potuni oprost za članove Žive Krunice. 

5) Potpuni oprost za sve vjernike, ako redovito mole u društvu s drugim 
triput sedmično po jedan dio presv. Krunice. Također potpuni oprost za Treći 
Rer f za članove Bratovštine presv. Krunice i Imena Isusova, te za sve vjernike, 
ako pohode dominikansku crkvu. 


GOSPINA KRUNICA 

GOD. XXII. ZAGREB, OŽUJAK 1937. BROJ 3. 


ISUSOV I NAŠ USKRS 

Uskrs! Uskrs! 

Nigda kršćanska srca ne poigravaju tako radosno kao na Uskrs! 
Nigda njihov ponos nije tako gord, nigda njihova pjesma nije tako 
kliktava, kao na taj svijetli blagdan! 



USKRSLl ISUS SE UKAZUJE MAGDALENI 
(Beuronska umjetnost — Maria Laach) 


Kršćanin slavi taj dan kao blagdan ujedno i Kristove i svoje 
pobjede. U tom naime danu u kršćaninu novom plodnošću dozrijeva 
uvjerenje i osjećanje, da je Krist doista onaj Obećani i Očekivani 
od vjekova; onaj, koji je donio novu nauku i jedinu istinu; onaj, koji 
je udario temelje novom čovjeku duha i života; onaj koji je konačno 
i uzdao kraljevstvo, kojemu ne će biti kraja . . . 

Radi svega toga kršćan'n je danas sretan i ponosan. 

Sretan, jer se nije ispunila nada Kristovih neprijatelja. Isusa su 
naime oni izmučili, izbili, izranili, raspeli, umorili. I bili su uvjereni 
da je sada svemu kraj . . . Dapače su htjeli da se nad njegovim grobom 

i straža postavi, da ne bi tobože učenici tog omraženog Nazarećanina 
oteli njegovo tijelo i onda proglasili da je uskrsnuo. Jer da bi taj ku¬ 
kavni Nazarećanin po svojoj volji i moći mogao ustati iz groba, to 
ni je su ni u snu mislili. . . 

To je sve bilo gotovo u petak popodne ... 

A treći dan poslije toga, u nedjelju ujutro, odjednom: potres 
zemlje! Kamen se odvaljuje, straža pada na zemlju prestrašena i 
obezumljena ... A onaj, koji je bio u grobu, ustaje! Svijetao i slavan, 
iscijeljen i besmrtan! 

1 sada na vratima otvorenog groba, mjesto mrkih vojnika, stajao 
\e anđeo u poput sunca blistavoj haljini, da ženama, koje su bile 
k mrtvom Isusu došle sa skupocjenim pomastima , a i svima ostalima, 
dovikne: »Vi tražite Isusa Nazarećanina, raspetoga. 
Uskrsnuo je; nema ga ovdje. Evo mjesto, gdje su 
ga bili položili. Nego, hajte, recite njegovimuče- 
ni c ima i Petru , da će otići pred vama u Galileju. 
Ondje ćete ga v i d j e t i, h a k o sam vam unaprijed 
rekao « (Mark. 16, 6-7). 

Ali ovaj veliki i sveti događaj naše kršćanske duše mora da na- 
punja ne samo radošću, ne samo ponosom , ne samo zanosom, nego 
još nečim. 

Uvjerenjem, da je i nama prije umrijeti, ako hoćemo i mi da 
dskrsnemo. Isus nam je u svemu, pak i u tomu pouka i primjer. Kao 
što je sišao u grob poslije tolikih pretrpljenih muka, tako je i nama 
sići u grob poniznosti, samozataje, mrtvenja, pokore . . . 

Na tom putu prema našem ličnom uskrsu, moramo se otresti u 
prvom redu onih naših običnih mana i grijeha, koji nas sapinju kao 
zavoji mrtvog čovjeka; što nas pritištu poput teškog grobnog kamena... 

A svijetu recimo s Apostolom, da smo odlučili ne hraniti se više 
njegovim »starim kvasnim kruhom zloće i opačine, već prijesnim 
kruhom iskrenosti i istine« (Kor. 5, 8). 

Kad napokon đavao bude htio da nas opet ulovi usvoju mrežu, 
skrijmo se mi u rane našeg Spasitelja, koje, iako sada slavne i bez¬ 
bolne, otvorene su one ipak , da nas prime i zaštite . . . 

Tad će i naš uskrs biti lijep! Poput Kristova! 

Onako, kako nas to uci Toma iz Kempisa: »Tko dostojno 
u duhu slavi Uskrs? Onaj koji se s mana preseli 
na krepost, onaj, koji iz starog života i opakog 
vladanja ustane na stanje nove pobožnosti «. 



*8 


Sv. GRGUR VELIKI, PAPA 

(Blagdan 12. ožujka) 

Naziv »Veliki«, što ga je crkvena povijest dala papi Grguru I., 
zaslužio je on u punoj mjeri. U mutno naime doba evropskog crkvenog 
i kulturnog previranja, kad su . toliki barbarski narodi, dolazeći sa 
sjevera i istoka, davali novi pravac povijesti, papa Grgur nam se 
ukazuje kao odlučni vod i kao svjetionik, koji kazuje smjer, kojim 



Sv. Grgur daje siromahu srebrnu zdjelicu 


je upraviti i starosjedilačkim narodima i novoiiadošlim barbarskima. 
Premda je cijelog svog života bio slaba zdravlja, uslijed svoje odluč¬ 
nosti i ustrajnog zanosa ,on je izveo tolika djela na korist i slavu 
Crkve, da se njegovo ime sjaji među najslavnijim u povijesti Kristovih 
Namjesnika. 

Rođen je kao sin rimskog senatora Gordijana oko god. 540. 
Ugledna i bogata roda, odmah se je od prvih godina dao na nauk, a 
kako je bio od naravi nadaren, u kratko vrijeme stekao si je lijepu 
naobrazbu. To mu je omogućilo, da se još lakše domogne visokih 

položaja u državi, tako da je dosta rano postao prefektom grada 
Rima. 

No njegova duša čeznula je za načim drugim. Htjela je naime da 
se Bogu potpuno posveti u molitvi i u svetoj znanosti. A znao je, da 
će to najlakše moći da postigne u samostanskom načinu života. Zato, 
kad mu je otac Gordijan umro, sagradi najprije za redovnike, koji su 
živjeli po pravilima sv. Benedikta, šest samostana na svom posjedu 
u Siciliji, a kasnije dapače i svoju vilu na brdu Ćeliju u Rimu pre¬ 
tvori u samostan, u koji konačno i sam stupi. 

Tu je svima prednjačio dobrim primjerom. Prema siromasima je 
napose pokazivao ljubav i svakojako ih pomagao. Tako, poslije nego 
je jednom nekom siromašnom brodolomcu bio razdao sav novac, što 
je imao, i kad se je opet taj siromah k njemu povratio, a on drugo 
ne imao da mu udijeli, dade mu srebrnu zdjelicu, u kojoj mu je 
majka običavala svagdano za hranu poslati malo na vodi kuhanog 
povrća. 

U ovo vrijeme upravljao je Crkvom papa Pelagije II. i on, upo¬ 
znavši vrline Grgurove, zaredi ga za đakona, a onda ga posla na 
carski dvor u Carigrad kao svoga poslanika. Sve službe, koje su mu 
bile povjerene, on je izvršio s neobičnom revnošću i razboritošću. 

Međutim, u mjesecu siječnju god. 590., umre od kuge papa Pe¬ 
lagije. Tko će mu dakle sada biti nasljednikom? Narod je odmah 
bacio oko na đakona Grgura i jednoglasno narod, svećenstvo i senat 
zatražiše, da im Grgur bude papom. A on, da po mogućnosti odbaci 
sa sebe tu čast, reče: neka se prije obrate caru u Carigrad za pri¬ 
stanak, a međutim pobjegne i sakri se u jednu pećinu, gdje su ga 
napokon, poslije tolikog traženja našli i saopćili mu, da je i car dao 
svoj pristanak za njegov izbor za. papu. 

S papinskim krunjenjem dne 3. rujna 590. započelo je novo 
svijetlo razdoblje njegova života. Crkvi je postigao poštovanje i pred 
neprijateljima, odlučno se je borio protiv krivovjerstava, zalagao se 
za svet život svećenstva i vjernika, a napose mu je bilo na srcu na- 
vještanje riječi Božje i što dostojnije i svečanije vršenje svete litur¬ 
gijske službe. U službu sv. Mise unio je pjevanje »Kyrie eleison« i 
»Pater noster«, a od njega su nam ostale dvije knjige crkvenih obreda: 
»Sakramentarij« i »Antihonarij«. Ali osobita ga ide zasluga, da je 
crkveno pjevanje gojio i čuvao, obogativši ga još tolikim prinosima, 
tako da se do danas crkveno pjevanje po njemu zove također 
»Grgursko pjevanje«. 

A Crkva ga je ubrojila također u svoje Naučitelje, i to zato, što 
je osim istaknutoga, branio katoličku vjeru od krivovjerja Entihijeva, 
i što je napisao tolike knjige, u kojima je ili tumačio Sveto Pismo, 
ili zabilježio svoje glasovite homilije, ili prikazao pravi oblik biskup¬ 
skog i duhovnog života, ili konačno iznio tolike uzore kršćanske i 
redovničke, da se vjernici njihovim putem što lakše spase. 

Također je u njegovom životu jedna divna značajka duh apo- 
stolata. Današnja Engleska ,a ondašnja Anglia, poslije nego je više 
od jednog vijeka prije bila počela da prima Kristovu vjeru, vraćala 
se je ponovno malo po malo u poganstvo. On zato tamo pošalje 
Augustina, priora svoga samostana sv. Andrije na brdu Ćeliju sa 
četrdeset učenika, da opet vrate Angliu Kristovoj vjeri. Kaže se 
naime, da su mu se smilili lijepi robovi iz Anglije, koje je ugledao na 
rimskom trgu, i kad su mu rekli, da su to Angli, on je odgovorio: 
»Nijesu Angli, nego anđeli!« 

I darom čudesa Bog ga je nadario. Napose je poznato iz njegova 
života jedno euharistijsko čudo. 

Neka naime žena, kad joj je Grgur upravo pružao sv. Pričest, 
udari u smijeh. On dakako dade đakonu da položi na oltar Tijelo 
Kristovo, a iza Mise zapita ženu: »Zašto si se smijela, dok sam htio da 
te pričestim?« A ona će: »A kako neću, kad je to onaj isti kruh, koji 
sam ja bila donijela na prikazanje«. Papa Grgur obrati se sada na¬ 
rodu, da se skupa s njime mole, neke Bog ukloni nevjeru ove žene. 
[ gle! Hostija se preobrazi, i ukaza se sjajan oblik Kristova Tijela. 
Žena dakako uvidje svoju zabludu, a na ponovnu Grgurovu molitvu 
hostija opet dobi prijašnji oblik. 

Pod teretom bolesti i rada klone napokon slabo tijelo Grgurovo. 
Umre 12. ožujka god. 604., i bude opokopan najprije u predvorju 
bazilike sv. Petra ,a kasnije za pape Grgura IV. u samoj bazilici. Nad 
grobom bude postavljen natpis, koji je u kratko spominjao glavna 
djela ovog pape, uistinu Velikog. S. L. 

Isus na križu (Beuronska umjetnost) 


PROPETOJ LJUBAVI 

Ljubavi ja žeđam, Spasitelju Kriste, 

Odsad drugog pića neću nikakvog, 

Ti svih zoveš: »Pijte, ako pili nijeste! 

Kušajte, predragi, jer je sladak Bog!« 

Svijet nam samo piće otrovano nudi 
Dok Ti daješ Svoju dragocjenu Krv, 

Sulicom su Tvoje otvorene grudi 
1 ja žeđ tu gasim, ja, zemaljski crv !. . . 

Odvojiti neću usta od tog Vrela, 

Hoću vijekom piti sa izvora tog, 

Jer za tobom žudi moja duša cijela, 

Za slatkoćom rajskom Tijela preslavnog! 

Ljubavi zemaljske moja duša neće, 

Jer sa Vrela Tvoga pije noć i dan , 

Iz Tvog srca ljubav, gle u moje teče, 

Ti si vrutak slatki vijekom željkovan. 

Isuse, na križu razapeti za me, 

Ti otvaraš meni sveti zalogaj, 

Tamnicu mi razbij! Nek iz noćne tame 
Duša moja leti u Tvoj svijetli raj! 

KATARINA ARCJUK 

GROM OPAMETIO KOMUNISTU 

(Svršetak) 

Komunista Adam vratio se iz bolnice zdrav kao cekin. Odležao 
je dva mjeseca. Kazna Božja, koja ga je stigla, nije ga opametila: 
komunista ušao, a još gori komunista izišao. 

Lucija, koja je ostala sa djecom, bila je mirna i spokojna. Ne 
zato, što se veselila nesreći muževi joj, već zato, Što sada može da 
nesmetano moli, ide u crkvu, na svete Sakramente. 



Komunisti pucaju na kip Isusov 


Adam, koji je zabranio od prije, da se u njegovoj kući ne smije 
ni spomenuti ime Božje, sada, kad se vratio iz bolnice, čuje u kući 
i molitvu, a kako je doznao, da je Lucija bila za Uskrs na svetoj 
ispovjedi, uzbijesnio je. Ovo zadnje, kazao je Adamu Čifo Lavo- 
slav, pa mu naredio da je za taj »prekršaj« potjera. »Lako ti je, 
reće mu Čifo, naći i dvadeset žena. Naš vrhovni vođa Staljin naredio 
je kolektivizam. To ti znači, moj dragane, općinstvo žena«. 

Na te riječi Čifa Lavoslava skoči Adam, dođe bijesan kući i u 
bjesnilu isprebija Luciju na mrtvo ime i onda je baci napolje strogim 
riječima: »Putuj, putuj kamo hoćeš, više te ne priznam za ženu, 
počinila si silno »zločinstvo«. 

»Koje, koje?« — vapila je jadna Lucija kroz jecaje i teške uzdahe 
od udaraca, 

»Učila si djecu moliti i bila si na ispovijedi za Uskrs. To je u 
komunizmu najviše zločinstvo.« 

I djeca su plakala, dok je Luciju nemilosrdni otac šakama, no* 
gama lupao, a kad ju je vukao po podu na pola mrtvu, da je izbaci 
iz kuće, kroz suze su nabrajala: »Tata, tata ne ubij našu mamu!« Pa 
kad su vidjela, da ju je izbacio napolje: »Tata, tata, zašto ko pseto 
bacaš našu dobru mamu? Što ti je učinila, da si tako nemilosrdan i 
prama njoj i prama sirotanima, koji s tobom ostajemo?« * 

Na plač, krik djece Adam je samo psovao, grdio i do kojeg 
dopro nemilosrdno ga lupao. Izgledao je kao lav, tigar, sva kuća, 
kuća žalosti, a djeca kao da su pri sprovodu svoje majke! 

Barica je napolju! Mrkla je noć, ne vidi se prsta pred očima. 
Kud će, kamo će i to bez mile dječice, osobito bez svog Ivice, koji 
je tekar drugu navršio! Pa onda bez svoje Milice, koja je tako 
njžna, boležljiva! I sva desetorica plaču za njom, zovu je da se vrati. 
Sve ona to čuje iza vratiju. Svaka riječ probada njeno majčino srce 
kao britki mač. Htjela je da ode materi svojoj, domu svojemu, ali 
jači su magnet bila djeca, pa se opet vratila i pokucala na vrata. 

»Ne poznam te, idi kud hoćeš« — odgovorio je osorno, goropad¬ 
no Adam. 

»Ali, kud će djeca bez majke?« — odgovorila je Lucija umiljato, 
uvjerljivo. 

» Šta te je briga za djecu« — tebe neću na oči odgovori Adam 
i, naglo otvorivši vrata gurne Luciju nogom, uz najgoru psovku. 

Lucija je krenula put doma svojega. Navriješe joj suze i od 
boli i od žalosti, da je suza suzu mamila i suza je za suzom tekla. 
I te suze i lavlje bi srce omekšale, i ledeni bi kamen stoplile — ali 
srce Adamovo nije ni omekšalo, ni ogrijaol se, ostalo je okrutno, 
ledeno. Adam je po komunizmu zadobio srce Luciferovo! 

Lucija je hodila put doma svojega oprezno, polako, korak po 
korak, stavljala je stopu po stopu, gdjegdje na suho, gdjegdje u blato. 
Bojala se, da joj se ne dogodi kao i Adamu, kad je one noći pao u 
potok i tako se strašno nagrdio! Ali Luciju su pratili Anđeli, jer je 
i krunicu žalosnu molila i razmišljala muke, boli i žalosti Isusa i 
Marije. A kada je došla do kapelice Majke Božje Žalosne poklekla 
e, pa iz dubine srca zavapila: »Oh prežalosna Djevice, daj snage 
mojoj duši, da te mogu slijediti u mukama. Obrati mog Adama, čuvaj 

moju dječicu. Jedan mač istrgni iz presvetog Srca svoga, pa rani, 
omekšaj, obrati njegovo tvrdokorno srce!« 

I ako je bila mrkla noć, ipak u taj čas pričini se Luciji, kao 
da se rastvorila kapelica i da u njoj gleda Majku Božju Žalosnu u 
moru svijetla, koja joj ljubazno kaže: »Lucijo, uslišana je tvoja mo¬ 
litva, tvoj Adam će se jednom svidjeti, obratiti i spasiti.« 

Lucija se na to digla utješena, vesela, a kad je došla u zagrljaj 
zemaljske majke i oca te braće, ova utjeha i veselje bijahu melem 
na tako ranjeno, ožalošćeno srce njezino. 

Adam je ostao sa toliko djece u kući. Prvih dana bilo mu je 
kako tako, a poslije samo naopako. I čovjek samac ne može sebi da 
dade reda, a kamo li sa toliko djece. Adamu je bilo najteže sa svima, 
a osobito sa onima najmanjima. Morao ih je obući, očistiti, umijati, 
a zapravo nije ih znao za ruke uzeti. I sve je sile upotrijebio komu¬ 
nista Adam, da svu djecu stjera u red, time je htio dokazati svima, 
da on može i bez žene živjeti. Ali to bi bilo za kratko vrijeme, jer 
bi se djeca zamazala, zaprljala, da su brzo izgledala kao prava ci- 
gančad, a opet bi sve razvukla, razbacala, da su od kuće napravila 
čitavu cigansku čergu. A kada bi se ono rasplakala, jedno bi mirio, 
a drugo se još jače deri. Ovdje bi jedva pomogla i strpljivost i ljubav 
jedne majke a kamo goropadnost, zloća, pa srdžba jednog oca — 
i to jednog komuniste Adama! Tada je on samo mlatio, psovao, grdio. 
A kad bi mu dodijalo, tada bi pošao svomu Čifu Lavoslavu, da ga on 
utješi i slatkim obećanjima i ugrijanim pićem. 

»Vidim, Adame, tješio ga Čifo Lavoslav, da ti je teško, nepod¬ 
nošljivo, bez žene, sa desetero djece! To, tvoje užasno stanje može 
trajati jedan — dva mjesca, a onda će zavladati komunizam. Tu će 
se odgaajti sva tvoja djeca u kolektivizmu — zajednički — Ti ćeš 
ih samo voditi, a za drugo će se sve komunizam brinuti«. 

»Dakle, radosno će Adam Čifu Lavoslavu — sve zajednički: 
žene, odgoj djece, hrana, piće!« 

»Sve, sve« — pripravno će i uvjerljivo Čifo. 

»Onda, onda' — pijmo ga, pijmo ga, sve do dana bijeloga!« 

I Adam je pio i pio i nazdravljao Lavoslavu, komunizmu i ko¬ 
munistima. I to je išlo iz dana u dan, pa je što je bio puniji Adamov 
želudac, to je puniji bio Lavoslavov tobolac. 

Lucija je u svom domu pratila tužne događaje i nesretnog Adama 
i bijedne svoje dječice. Nije smjela ni blizu, kad je Adam bio kod 
kuće. Oprezna je bila, pa je dolazila, kad je on bio u krčmi, u gradu 
ili daleko u šumi. Tada bi došla djeci svojoj, izljubila ih, izgrlila, 

očistila, nahranila i u čisto ih promijenila, a zamazano, podito, prlja¬ 
vo odnijela. Usto je vruće molitve upravljala Bogu i blaženoj Djevici, 
da prikrati muke njezine i djece, obraćenjem nesretnog njenog muža 
Adama. 

24 je mjeseca srpnja 1935. Ove godine Adam je našao sijena ko 
nikada. Dva mjeseca odležao je u bolnici a opet vrijeme je trošio da 
širi komunizam, pa nije imao vremena da oranice zasije pšenicom, 
ječmom, kukuruzom. Pa napokon što mu i treba raditi? Kao vođa 
komunizma primati će masnu plaću, a kad komunizam zavlada, onda 
će biti sve — zajedničko. Ali evo, što se našlo sijena treba uplastiti. 

Adam neumorno radi, a pomažu mu dvije komunistkinje Manda 
Perova i Jela Perkanova. 

Podne je i već su preko polovice plasta nadigli. Upire Božji 
zvizdan s neba vrućim zrakama, pa Adam razgalio ruke i rubom 
rukava često briše sa čela znoj. 

»Brzo kupi sijeno sa grabljama, Mande, a ti, Jele, odmah na¬ 
bacuj meni na plast« — zapovijeda Adam. Može nadoći kiša i za- 
kisnuti, a šteta pustog sijena«. 

»Hoćemo, hoćemo vođo naš« — odgovaraju komunistkinje Man¬ 
da i Jela. 

Dva sata je po podne i plast bi uplašten, te Adam ureduje grab¬ 
ljama i zadnje čuperke. Jela mu prisloni stube i Adam siđe, te će 
radosno: »Sad kiši koliko hoćeš«. 

Nije Adam dobro ni izrekao zadnje riječi, kad odnekuda začuje 
jaku podmuklu tutnjavu. Okrene se i zbilja nad gordim Klekom na- 
dižu se tmasti oblaci. Čas na čas bijaše to tamnije, sve jača grmlja¬ 
vina,* vjetar. Naoblačilo se, kiša lijeva kao iz kabla, a munje udaraju 
u najviše predmete, a najposlije jedna udari u plast Adamov i za¬ 
pali ga. U čas bijaše u plamenu. Vjetar, koji je silno duvao, potpirivao 
je vatru, da su plamenovi izgledali kao stupovi i okretao s njima 
vamo tamo. Jedan ognjeni stup, pa drugi i treći zahvati kuću Ada¬ 
movu, da je za čas bila u plamenu. 

Adam kao lud ušao je u kuću, spasio djecu i uopće što se dalo 
spasiti. Spašavali su i drugi ljudi, ali toga je bilo malo — sve je 
drugo oganj progutao. Za sami jedan sat gledao je nesretni Adam 
u plast i štagalj i kotac i sve pretvoreno u pepeo — samo sa garišta 
pušio se zagušljivi dim! 

Još nešto je gledao nesretni Adam čudnovato, neshvatljivo. Nje¬ 
gova najbolja krava Milova, tako ju je zvao od dragosti, bila je kod 

plasta zajedno sa kravom susjeda Pavla Pavića. Kad je grom udario 
u plast, udario je i u Adamovu kravu i ubio je, a susjedova ostala je 
živa i zdrava. 

Sve je to motrio unesrećeni Ad'am tužnim srcem, a padao mu na 
pamet i pusti dug kod Čifa Lavoslava. A kad je pomislio na sirotu 
djecu, na dobru ženu Luču, koju je nepravedno ucvilio — proplakao 
je i stao da nabraja svo zlo, što mu se dogodilo! U taj čas sine Adamu 
živa istina pred pameću: Prvo i drugo zlo dogodilo mi se, jer sam 
ostavio Boga, a predao se u ruke bezbožnog komunizma. »Svemu 
ovomu kriv sam ja, a najviše nesretni Čifo Lavoslav« — tužakao je 
Adam. 

Dok je tako gorko plakao i tužno nabrajao, najednom se nađe 
u zagrljaju svoje dobre žene — Lucije! 

»Ženo moja, dobra moja Lucijo, oprosti mi — oprosti! Uvrijedio 
sam pravednog Boga, ucvilio sam tebe, djecu, neka mi dobri Bog 
oprosti; oprosti mi i ti!« 

I gorko su obojica plakala i sva djeca, koja se bijahu natisla 
oko skuta pokajnog oca i mile majke. 

Grom je opametio Adama — obratio se potpuno! Samo mu je 
u ruci odsada sveta krunica, često ide na svete sakramente, a u 
crkvu i svagdano, kad može. Ljude odvraća od bezbožnog komunizma, 
a osobito od Čifa Lavoslava i njegove krčme. 

Odsada je Bog pomagao Adama. Platio je sav dug i velike ka¬ 
mate Čifu Lavoslavu, sagradio je kuću, štagalj i sve. Dakako, da je 
prodao dosta blaga velikog i malog zuba, te veliki kompleks šume. 

»Ništa zato — govori sretni Adam — dosta da sam se odrekao bez¬ 
božnog komunizma, da sam našao Boga a s njime svaku sreću i mir 
u kući. S Bogom će mi doći i na ovom i na drugom svijetu svako 
dobro.« 

* 

Dragi čitatelju, u ovom istinitom događaju upoznao si, da od 
framazona-židova potječe komunizam, a izmislili su ga samo zato, 
da sebi prisvoje sav novac i svo blago ovoga svijeta. Žido-framazoni 
to su već i učinili u Rusiji, Mehiku i Španjolskoj, a tako hoće svagdje, 
pa i u našoj miloj domovini. Bježi od njih kao od vragova. Stoj čvrsto 
u svojoj katoličkoj vjeri, uza svoje svećenike. I naši su pradjedovi 
tako radili, pa su namrli i sebi i potomstvu vremenitu i vjekovitu slavu. 

O. LUJO MATIJ AC A. 

BLAGOSLOV USKRŠNJIH JELA 

Na bijeloj ogradi prezbiteriuma poredana jela: 

Kruh, so i jaja. 

Obavija ih servieta nova. 

Djeca kleče. Otvorenih usta, uzdignuta čela, 

Očima punim sjaja 
Gledaju u knjigu blagoslova. 

Jer tada sva jela bivaju obnovljena. 

Ne smije se baciti ni jedna mrvica kruha, ni jedno zrno soli, 
Ni razbiti u igri jaja blagoslovljena. 

To darov su uskrsnuča Isusova. 

Zato svećenik moli. 

Blagoslovi, Gospode, slatki ovaj kruh, 

Da se sjete, koji ga budu jeli, 

Da si Ti hrana za svaki duh; 

I da Tvoje oič tu su 

Za njihovim stolom, gdje budu udobno sjeli, 

Ko i s učenicima u Emausu. 

Blagoslovi , Gospode, obojena ova jaja, 

Da se sjete, kako si im danas donio život raja; 

I ova zrna soli, 

Da uvide, kako je bez Tebe sve bljutavo, sve bez slasti, 

1 bez ovih zrna, kako se mora mudrost krasti 
Ona, sto je od Tebe pogažena. 

Danas su sva jela obnovljena, 

Zato svećenik moli. 

đšk ' 1 * . 

GOSPA I JA DOČEKUJEMO PROLJEĆE 

Gledaj, Gospo! Šuštali i pripeti o hridine borovi 
Opet podižu glave i šire ruke: 

Grle Anđela proljeća. 

Onog istog, koji je k Tebi nekog jutra došo 
Prije mnogo stoljeća. 

Razveselih se i ja, jer mi je navijestiti prišo, 

Da ću iz Tvoga krila primiti na ruke ovog ljeta, 

Onoga, koji je ovog mjeseca u Tvoje krilo siso, 

Djevice sveta! 

Znam, Gospo, posivjet ću u naponu mladenačke sreće , 

Ko grmlje uz putove, koga podjeda prašina mnogo godina, 
Ali meni je dosta, da jednom na ruke primim Gospodina, 
Pa makar usnuo ko malovjeko proljetno cvijeće. 

GOSPODE, UŠUTKAJ GALEBOVE! 

Kriče galebovi 

I čine još strašnijim predolujni muk. 

Jugo se za njima kradljivce vuče i plazi, 

Oblaci sužuju nebeskog svofla luk, 

Da odapne strijele po morskoj stazi. 

Srca bolesnika zastaju u strahu: 

Iz umornih grudi čuje se mukli, teški šum. 

I kao da će oluja polomiti sve nade i snove, 

(koje su tako velike, ko dugi prostrani drum) 

Svi usrdno mole: 

Gospode, ušutkaj, ušutkaj galebove! - 

U bolnici. Fra Rajmund Kupareo O. P. 

DESET KRVAVIH PROGONSTVA 

HL PROGONSTVO. 

Pri koncu drugog progonstva nasta pobuna, rascjep među vjerni¬ 
cima u Korintu. Kolovođe bune — mlađi — pobune se proti biskupu i 
istjeraju ga sa njegove stolice. Javnim govorkanjem doznade to rimska 
Crkva i progovori na usta Pape Klementa I., trećeg nasljednika sv. Petra. 
Bodri ih na mir, ljubav, posluh. Stavlja im pred oči jedinstvo vojske, 
udova čovječjih. Bog je uredio hijerarhiju, poslao Krista; On je postavio 
apostole, ovi biskupe i đakone. Treba ih dakle slušati. Krivci neka čine 
pokoru i neka se udalje za neko vrijeme radi mira. 

Osobito zahtijeva mir i jedinstvo. Navada za primjer Krista, apostole 
a i nerazumne životinje, koje živu mirno pod blagim okom Providnosti. 
Cijela priroda je savršen red. 

I trebao je doista unutarnji mir u Crkvi, jer se približavao krvavi 
okršaj. Treći put napao je vuk ovce, jer da mu mute vodu. Bio je to: 

TRAJAN. 

Uziđe na prijestolje 98. godine. Car Trajan poznat je i u našoj na¬ 
rodnoj tradiciji i sačuvao je neku blagu uspomenu — ali nezasluženo. 
U krvološtvu i razvratnosti može se takmičiti sa Neronom i Domicijanom. 

Vrstan vojskovođa; proširi granice silnog carstva. Kao čovjek Trajan 
je sačuvao loš glas. Razvratnost života, lagodno uživanje učiniše ga 
mekušcem. Sveti Polikarp svjedoči nam, da i ako je bio prema poganima 
manje okrutan, kršćanima nije praštao. Drži se, da mu je bio glavni povod 
progonstvu čist i neprekoran život kršćana. On, bludnik, razvratnik, a 
oni čisti, ponizni, krotki. Uvijek su mu bili javni ukor, a drugi su prstom 
pokazivali na nj i uspoređivali ga s kršćanima. I potuži se vuk Trajan, 
da mu ovce (kršćani) mute vodu. 

I tako započnu krvava progonstva. Pogubi Zozima i Rufa, Filipljane, 
a među njima i mnoge druge (svjedoči sv. Polikarp). Sv. Ignacije pak 
svjedoči, da su mnogi u Rimu osuđeni lavovima, ali ih okrutne zvijeri 
ne bi ni takle, već ih blago lizahu i igrahu se s njima. 

Progonstva proširi i na pokrajine god. 107. Loše sluge lošeg gospo¬ 
dara takme se s Rimom. Pogine sv. Šimun Apostol na križu, sretan da 
umire kao i njegov Učitelj. Svjedoči nam povjesničar Euzebije, da je 
pokrajina vidjela mučenike na križu, ognju, odsječenih glava i pred 
divljim zvjerima. Trijebilo se bez dokaza, milosrđa i obzira. Hekatombe 
kršćana prolilo je krv za Isusa za svoje uvjerenje. Divan dokaz o toj 
okrutnosti donosi nam Plinije Mlađi u pismu caru Trajanu. Plinije bio je 
dobra srca, a ipak koliko li- je kršćana pogubio? A što mora da su drugi 
krvoloci, ulizice careve? 

U tom pismu obraća se Plinije caru radi sumnje. Nije nikada pri¬ 
sustvovao sudbenoj raspravi proti kršćanima, pak ne zna, što da učini 
s ljudima svake dobi, koje mu dovode i tuže da su kršćani, a nikakav 
zločin ne učiniše. Jedino su krivi, što nose ime kršćansko. Pita ih, da li 
su kršćani, a oni poslije muka ipak odgovaraju da jesu. I radi te tvrđo- 

glavosti on ih osuđuje na kazne. Među njima ima i Rimljana, ali njih 
šalje k njemu. Najnoviji događaj opet ga sili, da se obrati k caru. Dobio 
je anonimni popis imena kršćana. Veliki broj. Ali oni zanijekaše, da su 
kršćani, pomoliše se bogovima, priniješe žrtve, pokloniše se Trajanovoj 
slici i prokleše Krista. I Piinije ih oslobodi. Drugi priznaše, da su kršćani, 
ali zatim to zanijekaše; jedni vele, da su neko vrijeme bili kršćani, ali da 
ima tri godine, da su se odrekli. Svi se ovi pokloniše carevoj slici i bogo¬ 
vima, a k tomu prokleše Krista. Brane se, da im je jedini grijeh u tome, 
što se u određene dane sastaju, štuju Krista kao Boga, pjevaju mu himne, 
zaklinju se da ne će činiti zločin, krađu, blud; da ne će izdati vjeru. 
Nakon ovoga blaguju zajedničku i neškodljivu hranu. (Bila je to naime 
sv. Pričest — što Plinije nije mogao znati). Vele, da su se uzdržali od 
ovog nakon danih zabrana. Ali budući da ovakvih ima silan broj 
svakog staleža obraća se caru i moli ga što da učini. Ovim su zaraženi 
ne samo gradovi, nego zaselci i sela. Ali zlo se može izliječiti. Nastoji 
Plinije, da podigne hramove, uvede sjajne žrtve, jer malo ih ima, koji 
još žrtvuju. Odatle slijedi koliko silan je broj onih, koji čekaju osudu. 
Ovako Plinije Trajanu. 

Trajan u svom odgovoru ne pokaza nikakvu sposobnost u rješavanju 
pitanja. Odgovor nepravedniji, nego postupanje Plinijevo: »Ti si, piše 
Trajan, radio kako si morao, dragi Plinije, u pitanju onih koji su ti 
dostavljeni kao kršćani. Ipak se ne može ovom pitanju primjeniti neki 
općeniti zakon niti neki zgodni način za sve ovakve slučajeve. Ne 
smije ih se tražiti, ali ako ih dovedu pred tebe ili tuže, kazni ih; ali 
s ovom iznimkom: ako naime tko zaniječe, da je kršćanin i to potvrdi 
dokazima žrtvujući našim bogovima, zaslužuje oprost kazne ma kako 
bio osumnjičen otprije. Za anonimne dopise ne brini se niti u ovom 
slučaju niti u ostalim poslovima, jer to bi bio veoma zao primjer i ne¬ 
častan za naše vrijeme«. 

Koja kontradikcija! Divno to izrazuje Tertulijan u ovim svojim 
žestokim riječima: »O strašno nedosljedne osude! Prašta i bjesni: hini 
i kazni! Ako osuđuješ, zašto i ne istražuješ; ako ne istražuješ, zašto i ne 
opraštaš?« (Apol. c. 11.) 

Ovo je slika svih osuda onog vremena. Dovoljno da si osumnjičen 
kao kršćanin, smrt ti je bila plaća. Ime kršćanin bilo je najveće zločinstvo. 
Svi zakoni padaju, kad se radi o kršćanima. Baraba mjesto Isusa, Juda 
mjesto Spasitelja. Jasna i potpuna slika današnjeg svijeta. Promislimo ovu 
historijsku istinu i uvidimo divni promisao Božji i obranu nad Crkvom. 
Što je više progonjena, to je jača i mlađa. Sve osude proti njoj nužno su 
nedosljedne. 

* 

Najsvjetlija pak žrtva ovog progonstva je sv. Ignacije Antiohijski. 
Pun žara i ljubavi djeluje među poganskom okolicom. Ne prigiblje 
koljeno pred bogovima, učvršćuje u vjeri vjernike. 

Poslije divne pobjede Trajanove nad Partima svrati se car u Antio- 
hiju. Divan doček slavnom vojskovođi. Trajan, veseo radi pobjede naredi, 
da se prirede javne žrtve bogovima. I sada Ignacije izađe na javu. 
Odupre se sa svojim stadom. Bijeg nije smatrao čašću, kad stado podnosi 

i zato se preda u ruke carevih vojnika. Kad je pristupio k caru, zapita ga 
car: »Jesi li to ti, prokleti napasniče, koji nastojiš omalovažiti moje 
naredbe, a nagovaraš i druge isto, i zato ludo ginu?« 

Ignacije: Care, nije nitko ikada tim uvredljivim imenom nazvao 
Teofora (Bogonosca), kojim ti; daleko je od sluga Božjih da budu prokleti 
napasnici, jer ovi drhću pred njim i ne mogu podnositi njegovu prisutnost. 

Trajan: Tko je taj, kojeg ti nazivaš Teofor? 

Ignacije: Ja sam; a i svatko tko nosi Krista u prsima. 

Trajan: Ne čini ti se možda, da i mi nosimo u prsima bogove, koji 
se za nas bore proti neprijatelja? 

Ignacije: Varaš se care, držeći za bogove đavole poganske. 
Jedan je Bog, koji je stvorio nebo, zemlju, more i sve što se u njima 
nalazi. Jedan je Njegov Jedinorođeni Sin Isus Krist, za čijim kraljevstvom 
treba težiti, da budemo sretni. 

Trajan: Govoriš li možda o onom Isusu, koji je propet za Poncija 
Pilata? 

Ignacije: Da, o njemu govorim; koji je uništio grijeh i začetnika 
grijeha pribivši ih na vlastiti križ. Zatim, svladavši, dade onima, koji ga 
nose u srcu vlast, da ga skrše i nadvladaju svaki njegov napad. 

Trajan: Dakle ti nosiš u srcu Propetoga? 

Ignacije: Tako je — jer je pisano: Stanovat ću u njima i obilaziti 
oko njih, bit ću njihov Bog, a oni će biti moj narod (II. Cor. VI, 16). 

Ljut Trajan na takvu stalnost i borbenost starca izreče osudu: »Na¬ 
ređujemo, da se Ignacija, koji se hvali da nosi u sebi Propetoga, okuje 
i po vojnicima odvede u Rim za hranu zvjerima na zabavu i radost na¬ 
roda.« 

Čuvši osudu sveti mučenik klicaše: »Hvala ti, Gospodine, što si me 
učinio dionikom Tvoje ljubavi i dopustio da budem sličan velikom 
Apostolu Pavlu, koji je slično okovan poveden u Rim.« Veselo pruži ruke 
i preda se u ruke okrutnih vojnika. Divan prizor. Nemilosrdni vojnici 
vezuju ruke nemoćnom starcu, koji na koljenima moli za svoje stado. 

Na svom dugom putovanju učvršćivao je vjeru kršćana, koji su ga 
svugdje u triumfu dočekali na čelu sa biskupima ili svećenicima. Ali 
najganutljiviji bio je sastanak u Smirni sa sv. Polikarpom, učenikom sv. 
Ivana Evanđeliste. U zagrljaju posvjedočiše svu ljubav. Svetac ljubi sveca. 
Svetac se preporučuje mučeniku. Divna slika prvih vjekova kršćanstva. 

Iz Smirne napiše poslanice okolnim općinama, koje mu prirediše 
doček. Napose napisa pismo rimskoj Crkvi. Bojao se da će mu kršćani u 
Rimu isposlovati pomilovanje, a on tako žarko ljubi mučeništvo. I zato ih 
moli, da ne zapriječe njegovu smrt. Ovo je jedina prigoda, da dođe do 
mučeništva. Želi postati hranom zvjeradi. Zanosno kliče: »Pšenica sam 
Božja, zubi će me zvjerske samljeti, da postanem čisti kruh Kristov! 
Radije razdražite zvijeri, neka mi grobom budu i ne ostave ništa od tijela 
moga, da usnuvši, ne ,budem nikomu na teret.« 

Preko Macedonije, Ilirika, pređoše Jadran (Epidaur) i stignu u Rim. 
Neko vrijeme op.ćio je s rimskim kršćanima, a oni bijahu veseli radi 
njegova prisustva, ali žalosni -radi osude. Ignacije sumnja u njihove na¬ 
mjere i zato želi što prije poginuti, da mu ne spriječe. 

I nadođe 20. decembra. Amfiteatar je pun gledalaca. Igre su pri koncu. 
Svi očekuju borbu sa zvijerima. Izlazi Ignacije, a pred njega padaju 
kršćani na koljena i mole blagoslov. Slika puna kontrasta. Ignacije veseo, 
vjernici plaču. Blagoslov dan u veselju, blagoslov primljen u suzama. 
Zatim se i Ignacije baci na koljena, podigne glas i pomoli se Kristu za 
Crkvu, za milosrđe, da skrati progonstva- i da uvijek ostane njegova 
ljubav među vjernicima. 

Kad je pročitana osuda, Ignacije kliče čuvši riku lavova: »Pšenica 
sam Kristova, zubi će me zvjerke samljeti, da postanem čisti kruh 
Kristov.« Izgovorivši ovo navale na njega dva lava, rastrgaše, pojedoše, 
samo je još škripala koja kost u zubima zvjeri. I sve se svrši. 

Kršćani sakupiše ostale kosti i u slavlju pohraniše u Antiohiji. Sada 
počivaju u Rimu u crkvi sv. Klementa. 1 ) 

Ali Bog bdije nad svojom Crkvom. Krv mučenika postaje sjeme 
kršćanstva. Smrt je za kršćane život. Tako Bog odvraća za ljubav. 

Novi dokaz njegove Providnosti je i smrt Trajanova. Umro je više 
radi svoje razuzdanosti nego radi ratnih napora. Poginuo je sramotno u 
Selinuntu god. 117. Njegova slavna djela, vojničke pobjede opisaše mnogi, 
ali sve je propalo, osim nekojih neznatnih odlomaka. Nije li ovo kazna 7 
Nije li se ovo dogodilo prema promislu Božjem? Mislio je postati trepet 
svijetu, a svijet je uništio i zadnji spomen njegove moći. 

Ima li danas Trajana? Ima i previše! Blagi su i na ruku dolaze raz¬ 
vratnim osobama, a Crkvu progone. Crkva je trn u oku. Biskupi su za 
njih svemu krivi, oni nagovaraju narod na nepokoravanje vlastima. Sve 
to tvrde protivnici Crkve, jer ne će da priznaju prvenstvo vjere nad 
običnim životom, Boga nad sobom. Zar se mnogima nije dogodilo, da im 
se je svaki spomen uništio? Isus brani svoju Crkvu! 

O. B. P.. 


(Nastavit će se.) 


SLAVLJE 33-ćeg MEĐUNARODNOG 
EUHARISTIJSKOG KONGRESA U MANILI 

Međunarodni euharistijski kongres, 33-ći po redu, koji je od 1. do 7. 
veljače održan u Manili, glavnom gradu Filipinskog otočja, i opet je jedna 
sjajna manifestacija vječno životnog katolicizma te one nepokolebljive 
i zanosne vjere kršćanskih duša u Euharistijskog Spasitelja. 

Manila je daleko od Evrope !... I, mnogi od nas moguće misli, da se 
slavlje tih kongresnih dana u dalekoj Manili ne može da mjeri s onim 
prizorima, koje smo motrili i o kojima srno čitali, da su se odigrali na 
međunarodnim euharistijskim kongresima koji su se držali u Evropi. Me¬ 
đutim, odmah ćemo se uvjeriti, da to nikako ne odgovara:, stvarnosti. 

1 O mučeništvu sv. Ignacija, pogledaj Gosp. Krunicu god. 1931. br. 5, 7, 8. 
Napisao je to vrstan historik t O. Ambroz Bačić O. P. 

Prije svega treba da imamo na pameti da je Manila sa svojih 500.000 
stanovnika glavni grad sada samostalne Filipinske republike. A Filipin¬ 
sko otočje uglavnom je katoličko. Od 14 miliona stanovnika, što ono broji. 
11 je miliona katolika. Kad je god. 1521. glasoviti istraživač Magellan 
otkrio Filipinsko otočje, tamo su odmah došli također španjolski kato¬ 
lički misionari i revno se dali na propovijedanje kršćanske vjere i na 
krštavanje. Kršćanstvu su napose širom bila otvorena vrata, kad je 
kršćansku vjeru primila kraljica Sebu sa 800 svojih podanika. U obraće¬ 
nju Filipinskog otočja napose su bili zaslužni redovnici, a u prvom redu 
dominikanci, koji su usko vezani i s vjerskom i s kulturnom poviješću 
toga aroda. Oni su tamo osnovali svoju »Provinciju presv. , Krunice«, i 
članovi te provincije svojom mučeničkom krvlju mnogo su puta natopili 
razne azijske krajeve naviješćujući poganima Kristov nauk i unoseći 



tamo luč kršćanske prosvjete. U dominikanskim je rukama danas velika 
katolička univerza sv. Tome u Manili, a usto uz svoje redovničko sjeme¬ 
nište oni vode centralno veliko sjemenište za odgoj svjetovnog 
svećenstva. 

Kao uvod u sam kongres bio je dne 1. II. svečani doček papinskog 
legata kardinala O. Dougherty-a, nadbiskupa Filadelfije u Americi. Kad 
je on na parobrodu »Conte Rosso« ulazio u manilsku luku 14 golemih 
prekooceanskih parobroda, koji su već bili doveli nebrojene učesnike na 
kongres, činilo mu je slikovit špalir. Na lađi je papinskog legata pozdra¬ 
vio najprije nadbiskup mons. O. Doherty, a zatim je pristupio načelnik 
Manile i predao mu ključeve grada, da time označi pokornost i vjernost 
koju Manila i cjela država ima prema Kristovu Namjesniku. 

Sam kongres svečano je otvoren, dne 3. veljače u parku » Luneta « u 
pprisustvu 300.000 osoba, i to uvodnim govorima i blagoslovom sa Pre¬ 
svetim. Slijedećih su se dana odvijali sastanci i manifestacije po narod¬ 
nostima, staležu i spolu, sve to u uzornom redu i u neobičnim razmjerima. 

Tako je samoj sv. Pričesti pristupilo 150.000 muževa, dok im je sv. Pri¬ 
čest dijelilo oajecinom 300 svećenika. 1 aaa je sv. Pričesti pristupio i 
potpredsjednik arzave (pretsjeanik je oio tada u Tokiu u jednoj diplo¬ 
matskoj misiji) te načelnik grada Manile. ^ 

Zadnji dan, u nedjelju ujutro dne 7. veljače kardinal Legat odslužio 
je svečanu pontifikalnu sv. Misu, a navečer se je odvila golema teofo- 
rička procesija od 100.000 ljudi sa 190 biskupa i 2000 svećenika, koja je 
završila blagoslovom, a na koncu je kao najznačajnija točka sam Sveti 
Otac iz svoje bolesničke sobe putem radia održao govor i podijelio svima 
prisutnima na kongresu svoj očinski blagoslov. Jer je govor Svetog Oca 
bio pun divnih, savremenih misli donosimo ga u cjelosti: 

»Časna braćo, predraga djeco! Već smo preko lista uručena 
kardinalu legatu izrazili želje, koje je naše srce formuliralo prili¬ 
kom ovog 33. medjunarodnog kongresa. Uza sve to nam je drago 
što vam i na ovaj živom riječi možemo uputiti očinsku riječ. Prije 
svega izručujemo Vam najtoplije čestitke radi prelijepoga triumfa, 
koji ste priredili Isusu Kristu, sakrivenom pod prilikama Euhari¬ 
stije, nadodajući veličanstvenom izvanjskom sjaju i unutarnji žar 
pobožnosti. Taj triumf dolazi iz duša, koje plamte ljubavlju prema 
Božanskom Otkupitelju i radi toga tu ljubav ne smatramo prolaz¬ 
nom i časovitom, nego takovom, da je kadra uputiti na put kre¬ 
posti i biti važan doprinos za uvijek novi moralni napredak. Naj- 
znatniji plod koji očekujemo od ovoga euharistijskoga slavlja, koji 
od Boga molimo i na osobiti način želimo i koji je uostalom u vezi 
sa glavnim ciljem ovoga Kongresa jest, da bi što više porastao žar 
za djelo Misija i da bi to djelo iz dana u dan cvalo novim korisnim- 
inicijativama, a sve po kreposti sve vatrenijeg kulta prama Presv. 
Sakramentu i po sve općenitijim i češćim Pričestima. 

I neka bi iz toga izvora proisteklo za duše što više svijetla, 
za srca više žara i za djela i napore vrhunaravna plodnost rezultata. 

I u času dok se mnogi naši suvremenici, zaslijepljeni zablu¬ 
dama i odani manama i nasladama u međusobnoj borbi, mržnji i 
neslozi ođaljuju od. Krista Kralja, koji je put, istina, I život, i bi¬ 
jedno idu prama vlastitoj propasti, vi, časna braćo, i predragi si¬ 
novi, približite se sa još većim zanosom Spasitelju, povežite se uz 
Njega još čvršćim vezama i prikazujući mu dužni tribut ljubavi i 
zadovoljštine, nastojte na sve načine, da bi sva vaše zalutala braća 
i svi oni, koji su u sjenama i tami smrti, došli po Njemu do svi- 
jetlosti i istine i života. Da bi svi pripoznali, poštovali i slijedili 
onoga koji jedini »ima riječ vječitog života « tako, da bi konačno 
nestalo ovih zamašnih socijalnih smutnja, da bi ovi ljudi postali 
braća po pravednosti i ljubavi i da bi što prije izmućenom čovje¬ 
čanstvu osvanuo kršćanski mir. 

Ovo su naše želje časna braćo i ljubljeni sinovi, koje mi, koji 
smo među nama na neki način prisutni u osobi našega legata, a 
povezani očinskom ljubavi koja prelazi i nadvisuje prostore, ma 
kako golemi bili, uz poniznu molbu upućujemo Presvetom Srcu 

Isusovu. Neka blagoslov svemogućega Boga, Oca, Sina i Duha 
Svetoga siđe na vas i ostane s vama na vijeke .« 

— Amen — odgovorilo je golemo mnoštvo, a iza toga slijedio je ne¬ 
viđeni zanos odobravanja. 

Tako je na dalekom Filipinskom otočju opet bljesnula slava našega 
Euharistijskoga Kralja. Kao na tolikim već međunarodnim euharistijskim 
kongresima . . . Dapače to euharistijsko slavlje kao da je ovaj put bilo još 
značajnije. Dok naime stara Evropa grezne u nevjeri, u mržnji i krvi 
tamo na razmeđu Indijskog i Tihog oceana, na granici Azije i Australije 
narodi i bijele i žute i crvene i crne rase složno kliču Kristu Kralju, kao 
svojoj jedinoj nadi. . . Bio to predznak sretnijih dana!. . . 


SA SVETOM KRUNICOM 


(Pred Gospinim oltarom) 


Daj da pomno ja razmatram 
Majko o životu Tvom, 

Do oltara Tvojeg klečeć, 

S Tvojom svetom krunicom. 

Tvojoj radosti i boli, 

Ko i kruni slave Tve , 
Krunicu prebirajući 
Predano mi src<e je. 

Gabrijela javit posla 
Tebi Bog Arkanđela, 

Da po Duhu Svetom budeš 
Božjeg Sina začela. 

Rodica Elizabeta 
Čudi se, od kud njoj čast 
Da k njoj Majka Onog dođe 
Što nad svijetom ima vlast. 


Bogu Isusa prikazat 
Donijela si Ti u hram, 

A kasnije izgubljenog 
Našla sred mudraca tam. 

Tebe slijedim na Golgotu 
Prateć pomno Križni Put. 
Priključi me Tvojoj boli, 

S Tobom trpeć udes krut. 

Kad se Tvoja bol dokrajči, 
Kada slavno usta On 
Po došašću Duha Svetog 
Dignuo se na svoj tron. 

Tu Te dignu i okruni 
I tamo Te slavi sve. 

Daj i meni Tebe slavit 
Svetih ruža Kraljice. 


Sva otajstva prođoh tako 
Duhom sabran, srcem svim. 
Daj dok usta moja šapću 
Dušom da ih izmolim. 


Rudolf Devide 

DOBRI STARI OBIČAJI 

Izgleda, da trčimo za modom. Skoro u .svakom pogledu. I vjera mno¬ 
gima izgleda stara, a kamo ne bi običaji. Ipak dobri običaji odraz su du¬ 
boke vjere. I dok čuvamo vjeru otaca, čuvajmo i običaje. 

* 

Zar ne, da je znak svetog Križa sadržaj i priznavanje naše vjere? 
Znali su to naši preei, znamo i mi, samo što su oni bili jači od nas. Na po¬ 
četku svakog posla križali su se i govorili: »U ime Božje«. Tako pri ri¬ 
banju, kopanju, zidanju ijtd. Sjećam se još lijepog običaja, kad su naše 
majke uzimale ručicu svoga djeteta i njom ga križale. Ili, kad su naša 
djeca prije kupanja triput križala more, da im se što zla ne dogodi. Doista, 
onda je na kupalištima vladala čednost i pristojnost. — Značajno je, da se 
po našim raskršćima gotovo svuda nalazi križ. Križ je čuvao polja, pred 
njim su težaci skidali kape i molili. A bilo je i više Božjeg blagoslova. 

* 

Molitva je očitovanje haše nesposobnosti i nemoći, ona je priznavanje 
Božje svemoći i veličanstva. I baš ta molitva danas u doba oholosti ra¬ 
zuma i pokvareuosti volje izgleda suvišna. Nijesu tako držali naši stari. 
Njima je molitva bila potreba. Prije spavanja, preko dana, prije i poslije 
jela čula se je molitva po našim kućama. Molilo se je za žive i mrtve. Kad 
je zvonila Zdravomarija, ljudi su skidali kape i molili anđeoski pozdrav. 
Svi su ga znali. I poslije večernje Zdravomarije nijesu se više po mjestu 
šetali djevojke ili mladići. A »zvono za mrtve«? Taj lijepi čas, kad se sje¬ 
ćamo svojih mrtvih, ne smijemo propustiti! Isto tako uzdržimo večernjeg 
moljenja sv. Rozarija. 

* 

Vjera se odrazuje i u našim vanjskim činima. Tako u klečanju, kri¬ 
žanju svetom vodom, nošenju znački i slično. Žalosno je vidjeti, kako mnogi 
ne znaju ili neće, da se pravilno poklone ili prekriže. Također mnogi se 
nećkaju prigodom procesija nositi kip, križ ili zastavu. Naši su se pređi sma¬ 
trali počašćenima, kad bi ih došao red da nose na pr. sv. Križ. Još se tako 
smattra po mnogim mjestima, osobito za vrijeme Velikog Tjedna. 

* 

Konačno htio bih spomenuti i onaj lijepi pozdrav: Hvaljen Isus! Ne 
bi se imalo samo svećenike njime pozdravljati, on bi morao biti naš 
zajednički pozdrav. Pače zajednički pozdrav u našim katoličkim organi¬ 
zacijama. Čudno je to, da se danas katolici vole pozdravljati svakako, a 
pozdrav »Hvaljen Isus« izgleda im star. Zar i to nije slab znak? 

Obnovimo dakle i čuvajmo naše stare običaje! 

Ranko Vrbov. 

PO KATOLIČKOM SVIJETU 

Zdravlje Svetoga Oca krenulo na bolje. Strah, koji je sve vjernike bio obuzeo 
prošlog mjeseca za život Svetog Oca, popustio je. Njegova naime bolest nije više 
tako teška. Premda i dalje treba da se čuva i pazi, može ipak svaki dan da bude 
više sati izvan kreveta. To vrijeme on iskorišćuje da se više posveti poslovima 
uprave Crkve, te primanju audijencija. Dapače usprkos savjeta liječničkih, on se 
malo čuva te hoće da radi više nego mu njegovo zdravlje i sile dopuštaju. 

Idući međunarodni euharistijski kongres u Budimpešti. Dosta je vremena 
visjelo još neodlučno pitanje, gdje da se drži idući međunarodni euharistijski kon¬ 
gres god. 1838. U početku se je nekako mislilo, da se on održi u glavnom gradu 
Poljske, u Varšavi. Mađari su međutim bili uputili molbu na Odbor za određivanje 
mjesta kongresima, da se njima ustupi ta godina, a da u Varšavi bude dvije godine 
kasnije, kad je inače imao da bude u Budimpešti. Mađari su to zamolili zato što 
god. 1938. oni slave 900. godišnjicu smrti svog prvog kralja sv. Stjepana. Na tu 
irmjenu, radi tako važnog razloga Poljaci su pristali, i tako je prošle jeseni Odbor 
za med. kongrese uz pristanak Svetog Oca, odlučio da se idući kongres održi u 
Budimpešti već slijedeće godine, jer treba imati na pameti da se je euh. kongres 
koji je ove godine održan na Manili, imao zapravo održati prošle godine, ali je 
prebačen na ovu godinu, jer učesnici ne bi bili mogli zgodno provesti Božić kod 
svoje kuće, kad bi se bio održao malo prije Božića prošle god. 1936. kako je to bio 
u početku odlučeno. Vlada općenito uvjerenje da će na kongresu 1938. Mađari po¬ 
kazati što i njima znači katolička vjera i kultura, te će i to slavlje doista bih* 
nešto veličanstveno. 

Irski biskupi prema događajima u Španojlskoj. Sa nedavne konferencije 
irskih biskupa izdana je ova izjava: Biskupi Irske sabrani na svojoj listopadskoj 
konferenciji, u kolegiju sv. Patrika u Mayswoth-u, iskorišćuju tu priliku, da dadnu 
oduška svojoj najdubljoj boli radi trpljenja nesretnih katolika u Španjolskoj. Mi 
znamo kako se u dnu duše zgraža naš narod radi brutalnoga prepada, što ga ondje 
vrše komunisti nad vjerom i čovještvom. Mi znamo koliko saučešće osjeća naš 
narod prema velikoj španjolskoj naciji, radi tragedije rušenja i sramote, što je 
Španojlskoj nanosi sramotna manjina pod vodstvom inozemstva. Španjolska danas 
vodi rat kršćanstva proti rušilačkih sila komunizma. U ovoj su borbi na strani 
Španjolske molitve i dobre želje kršćjana cijeloga svijeta, a napose one Irske, koja 
nije zaboravila usluga, što ih je Španjolska učinila našim precima.« 

Josip Motta po peti put predsjednik Švajcarske. Koncem prošle godine na 
sjednici Saveznog predstavništva bio je predsjednikom »Saveznog vijeća«, što znači 
ujedno predsjednik republike, izabran Josip Motta. To je njegov već peti izbor za 
predsjednika Švajcarske. Poslije tog izbora pozdravio ga je član vijeća koji je 
predsjedao toj sjednici. Između ostalog on je rekao i ovo: »Ako istražujemo, koje 
su Vas duhovne snage vodile u vašoj političkoj aktivnosti, držim, da to nalazimo 
u svijetlom Trojstvu naše kršćanske vjere, Vaše vjere u naš narod i Vaše vjere u 
čovječanstvo.« I doista predsjednik Motta posjeduje sve odlike potrebite za tako 
ugledno i važno mjesto.. Iznad svega ističe se njegova nepokolebljiva vjernosi 
katoličkoj Crkvi i njegov uzorni obiteljski život. On je otac brojne i dobro odgo¬ 
jene djece. 

KRUNIČARSKI ŽIVOT 


PROSLAVA PAPINA DANA I 5-GODIŠNJICA OSNUTKA 
DRUŠTVA MLADIH KRUNlCARA U MAKSIMIRU. 

U nedjelju 7. veljače o. g. sva kruničarska društva u Maksimiru pro¬ 
slavila su na svečani način 15-godišnjicu slavnog vladanja Sv. O. Pape 
Pija XI., koju proslavu su povezali sa značajnim datumom u povijesti 
razvoja kruničarskog društva u Maksimiru, 5-godišnjicom opstanka i 
djelovanja društva Malih Kruničara. 



Dva momenta sa proslave: a) Dolazak Nadbiskupa-koadjutora; b) Fotografiranje 

pred jutarnji odlazak. 


Sunčani traci probili su već ranim jutrom zimsko naoblačeno nebo 
i osvanuo je jedan od najljepših dana ovogodišnje zime. U 8 sati u jutro 
krenula je iz samostana oo. dominikanaca željezničarskom kolonijom 
novoosnovana Kruničarska glazba i time najavila ovom dijelu grada 
Zagreba otvaranje proslave. U 9 sati služio je u Svetištu Majke Božje 
sv. krunice svečanu sv. Misu preč. o. Orlandini, exprovincijal uz 
asistenciju, kojoj, su prisustvovali članovi i članice svih kruničarskih 
društava sa zastavama. Poslije sv. Mise svi prisutni krenuli su pred ulazna 

vrata samostana i tu dočekali s osobitim oduševljenjem preuzvišenog 
g. dra Alojzija Stepinca, nadbiskupa-koadjutora. Kad je preuzvišeni 
nakon kratkog zaustavljana u samostanskoj klauzuri, stupio u Kažotićevu 
dvoranu, ona se prolamala od klicanja i pljeskanja krunicarske mladeži, 
a onda su pred njega stupile tri kruničarke te mu predale: jedna kitu 
cvijeća, druga srebrnu krunicu, a treća 15 otajstava presv. Krunice sa 
posvetom i statistikom Malih Kruničara — uvezano sve u ukusnom kožnom 
ulošku. Tada je započela matineja u čast proslave Papina dana. Mješoviti 
zbor Svetišta pod ravnanjem o. Fazinića otpjevao je precizno Skroup-ovu 
»Papinsku himnu«, a poznata deklamatorka iz ranijih priredaba Kažo- 
tićeve dvorane Mira Padjen deklamirala je pjesmu F. Rožića »Papa Pijo 
XI.« G. Milutin Majer održao je sugestivno i dokumentarno predavanje: 
»Katolička vjera — spas Hrvatske«. Istakao je povezanost hrvatskog 
naroda sa katoličkom vjerom i papinstvom, koja je mnogima zazorna, 
ali je pravom rodoljubu na ponos, jer je hrvatski narod očuvala od 
mnogih nevolja i propasti. Glazba je otsvirala iza toga »Romancu« 
nepoznatog autora i »Zvijezda mora« od J. Viculina. Zaslugom 
marljivog i neumornog dirigenta postignula je ova glazba u razmjerno 
vrlo kratkom vremenu lijepe uspjehe i srdačno je ponovno primljena 
od prisutnih . 

Svojim odličnim pjevanjem počastio je proslavu Ćirilo-Metodov kor, 
koji je otpjevao od Arhangelskog »Svjat Gospod Bog« i uz ugodno i vješto 
pjevanje svog bariton-sola g. D. Šoštarka od Stepanova »S nami Bog«. 
Zborom je ravnao g. prof. M. Kolarić. Matineja je završena sa »Kruničar- 
skim maršom«, koji je odsvirala Kruničarska glazba. 

Sa matijene je poslana Apostolskoj Nuncijaturi slijedeća brzojavka. 

Apostolska Nuncijatura 

Beograd. 

Kruničarska društva u Zagrebu slaveći godišnjicu krunisanja svoga 
Oca i petgodišnjicu osnutka društva svojih Malih Kruničara upravljaju 
Bogu vruće prošnje za njegova Namjesnika na zemlji. 

Središnje krunicarsko vodstvo u Zagrebu. 

Praćen poklicima i uz sviranje glazbe veoma zadovoljan napustio je 
željezničarsku koloniju preuzv. g. Nadbiskup-koadjutor. Sam dolazak 
Njegov na matineju ugodno se dojmio cjelokupnog članstva i duhovnika 
maksimirskih društava, a neopisivim veseljem primljena je vijesti, da će 
prisustvovati i večernjoj priredbi Malih Kruničara, a sve to na molbu 
same krunicarske djece, koja su Ga po maloj svojoj delegatkinji zamolili, 
da bi se udostojao počastiti svojom prisutnošću i večernju njihovu malo- 
kruničarsku priredbu. 

Na večer daleko prije 7 sati bila su sva mjesta Kažotićeve dvorane 
popunjena. U 7 sati praćen od oo. redovnika samostana ušao je u dvoranu 
burno pozdravlien preuzv. g. Nadbiskup-koadjutor. Pred zastor stupila jt 
revniteljica Malih Kruničara gđica E. Trampuž, koja je sažeto, ali iscrpno 
iznijela prikaz 5-godišnjeg rada Malih Kruničara. Mala Krunicarka 
M. Čabrajec deklamirala je prigodnu pjesmu prof. M. Soljačića 
»Vesela djeca«. Na pozornicu stupa veliki prijatelj Malih Kruničara 
gosp. Dr. Jeđlowsky, koji je prije 5 godina sudjelovao kod osnutka 

njihova društva i održao govor »S Krunicom pobjedi«. Ovaj govor, kojim 
se toplim riječima obratio najprije na Male Kruničare, a zatim na rodi¬ 
telje i duhovnike, ostavio je kod prisutnih najdublji dojam i mnogo se 
oko orosilo suzom. Na koncu, iza toga, odigrana je pastirska igra T. Prpića 
»Izgubljeno janje« sa prologom i međuigrom. Izvađači poznatom svojom 
spretnošću odigrali su i ovaj puta svoje uloge na veliko zadovoljstvo 
prisutnih, koji su ih nagradili jednodušnim odobravanjem. Na koncu su 
Mali Kruničari i Kruničarke u živoj slici prikazali svoju pobožnost i 
zahvalnost nebeskoj Majci, otpjevavši »Kraljice sv. Krunice« pred živom 
slikom Majke Božje, koja drži dijete Isusa u svojim rukama. 

Preuzv. g. Nadbiskup-koadjutor podijelio je na koncu prisutnima pa¬ 
stirski blagoslov, i očito razdragan uspjelom priredbom napustio dvoranu 
davši mnogim Malim Kruničarima svete sličice. Mali Kruničari i Kruni¬ 
čarke sa svojim vrijednim duhovnikom o. Franom i revniteljima mogu biti 
zadovoljni, da su na ovako lijep način proslavili 5-gođišnjicu opstanka 
svoga društva. 

Zadahnuti novim idealizmom i potaknuti sve žarčim oduševljenjem 
stupaju Mali Kruničari u novo petoljeće svoga života i rada. Ti mali, 
najmanji, nastavit će odlučno na putu, kojim su išli oni, koji su bili pred 
njima, i koji su sada već u drugim udruženjima odraslih Kruničara. 
A jedne i druge vezivat će trajno ljubav prema njihovoj nebeskoj 
Majčici, i uvjerenje da će se u svojim kruničarskim udruženjima najbolje 
spremiti za život, a da će ujedno tako u životu najbolje odgovoriti svojoj 
kršćanskoj, svojoj katoličkoj dužnosti. 

PETGODIŠNJICA ŽIVOTA NAŠIH NAJMLAĐIH.* 

Prelazeći s pomoću Božjom u šestu radnu godinu želimo da na skroman način 
pioslavimo 5-godišnjicu osnutka društva Malih Kruničara. Tom prigodom dozvo¬ 
lite mi da u kratkim potezima ocrtam rad društva kroz minule godine. 

Kad su godine 1929. uslijed novog srednjoškolskog zakona bila ukinuta sva 
\ jerska društva bilo je ukinuto i naše tadanje društvo Mladih Junaka. Rad kod 
djece je mirovao. Međutim sve više 1 više osjećala se potreba da se ponovno djeca 
udruže u jednu organizaciju pa je vlč. O. Eterović, prvi duhovnik društva, mislio 
kako da ostvari tu ideju. I ostvario ju je kad je god. 1932. dozvolom pretpostav¬ 
ljenih osnovao naše sadašnje društvo. Odabrao je nekoliko članova iz već opstojećih 
katoličkih organizacija kao revnitelje i revniteljice, prikazao im zadaću i cilj 
društva i uputio kako će voditi djecu. Na Svijećnicu god. 1932 bilo je prvo svečano 
primanje. Djeca su podijeljena u čete a svaka četa broji 15 članova prama 15 Otaj¬ 
stva Krunice, koju v^i revnitelj, odnosno revniteljica. Tjedno jedamput održaje 
svaka četa svoj redoviti sastanak na kojemu revnitelj, odnosno revniteljica nastoji 
uz pariklađntt priču dait pouku, uči ih moliti Krunicu, tumači njezina Otajstva, go¬ 
vori o kruničarskim dužnostima itđ., a uz to i sama djeca donašaju svoje sastavke, 
deklamiraju i pjevaju. Na koncu sastanka nastoji se djecu odvesti u kapelicu gdje 
-za završetak pozdrave svoju Nebesku Zaštitnicu deseticom Krunice. 

Svake treće nedjelje u mjesecu pristupaju djeca stolu Gospodnjem a poslije 

* Ovaj prikaz petgodišnjeg života i rada Malih Kruničara-Kruničarka iznijela 
je kao Proslov na večernjoj proslavi petgodišnjice gđica Emica Trampuž, malo- 
kruničarska revniteljica. Uredništvo. 

podne održavaju zajednički sastanak na kojemu po 1 ili 2 čete izvode malu pred¬ 
stavu. Time se djeca zabave a ujedno vježbaju za javne nastupe. Jednom mjesečno 
održavaju se i revniteljski sastanci gdje revnitelji primaju upute u daljnjem vo¬ 
đenju a ujedno se na tim sastancima iznašaju uspjesi i poteškoće u radu i pri pri¬ 
maju nove potstreke za daljnji rad. 

To bi bio unutarnji rad društva. Međutim radili smo i na vanjskom polju. 
A'eć prve godine osnutka izradili smo dvije lijepe kruničarske zastave — posebno 
za dečke i za djevojčice i 15 malih zastavica koje prikazuju 15 Otajstva Krunice. 
S njima smo onda nastupali prigodom raznih svečanosti i procesija. Priređivali smo 
razne javne priredbe, kino-pretstave, a u ljetno đoLa polazili na izlete. Kako vi¬ 
dite ništa neobična, nikakovih đužnostiu a ipak sjeme posijano pred 5 godina donaša 
pplođove. Svlađajući poteškoće raznih strana, napose sa strane koja je nastojala da 
omete naš rad i nesmo da ga omete nego i sasvim uništi, mi smo mirno stupali na¬ 
prijed, svijesni da je nad nama naša velika i moćna Zaštitnica, naša Nebeska Kra- 



Proslava malokruničarskog dana. — Narod pozdravlja Nadbiskupa-koadjutora, 

dok glazba svira. 


Jjica. Djeca su sa sve većim oduševljenjem dolazila na sastanak i prikupljala nove 
članove, tako d možemo s ponosom reći da immo sada 30 četa t. j. 450 djece. Ona 
postaju bolja, ne samo na sastancima nego i u školi i kod kuće. Istina je, kod neke 
djece se taj uspjeh lakše postiže, kod druge ide to mnogo teže. Ali je zato i radost 
nad uspjehom posljednjih mnogo veća. Bilo bi smiješno kada bi ustvrdili da će 
ta djeca koja polaze u krunič. društvo biti i ostati dobra, da će biti oni kao čvrste 
klisure koje se neće uskolebati kada ih bude zvao svijet da ih zavede na krivi put. 
O da! Bit će i takovih, a bit će možda nažalost još više onih koji će poći krivim 
putem, ali sam uvjerena da će mnogih i mnogih misao na one vedre dane kada su 
još kao djeca dnevno pozdravljali Nebesku Kraljicu sa deseticom Krunice privesti 
opet na pravi i jedini put koji vodi u našu vječnu domovinu. Time će biti ispunjen 
cilj društva koji imade uzvišenu svrhu: »PRIVESTI DJECU PO MARIJI K ISUSU«. 

Završit ću sa ovim izvještajem no prije moram s veseljem da pozdravim Vas, 
Preuzvišeni, koji ste nas počastili svojim posjetom i tako uveličali ovu našu pro¬ 
slavu. A ujedno pozdravljam i sve vas ostale koji ste se u tako lijepom broju 
odazvali da zajedno s nama proslavite taj naš kruničarski dan. Ujedno Vas mo¬ 
limo da ispričate sve nedostatke ove izvedbe, jer nastupaju djeca, ali koja su ipak 
puno truda i ljubavi uložila da se što ljepše i ugodnije zabavite. 

Još jednom Vam od srca hvala! Topli pozdrav u ime Malih Kruničara! 

PRILOG: 



Zrno do zrna pogača, 

Kamen po kamen polača. 

Nar. poslovico 


Nastoj da svaka raka, koja 
pobožno prebire krunicu , daruje 
samo jedan dinar mjesečno , pak 
ćemo već slijedeće godine podići 
a bijelom Zagrebu velebni hram 
Majci Božjoj presv . Krunice. 


HRVATI KATOLICI! 

Poslije dulje stranke, opet se evo obraćamo na sve vas da nam 
i pomognete u velikom djelu što ga poduzesmo izvršiti na čast naše 

nebeske Majke Marije. Toliku smo stanku dopustili i sebi i vama, 
upravo zato, da Vam omogućimo da nas što izdašnije pomognete kad 
budemo opet na Vas apelirali. Svi dakle sada na posao, da što prije 
ostvarimo naše želje i tako sebi i djeci ostavimo dični dokaz naše 
velike ljubavi prema MAJCI BOŽJOJ PRESVETE KRUNICE, PRE¬ 
MA KRALJICI HRVATA! i 

Akcija za gradnju svetišta M. B. Presv. Krunice Kraljice Hrvata 
odavna je pokrenuta, a ipak danas mi smo još daleko od cilja. 

KRUNIČARSKOG HRVATSKOG SVETIŠTA JOŠ NEMAMO I 
ZAR ĆEMO DOZVOLITI DA JOŠ DUGO ZA NJIM ČEZNEMO? 
Zar ćemo dozvoliti da nas budući naraštaji prekoravaju da nijesmo 
bili sposobni da našoj nebeskoj Majci koju dnevno moljenjem Krunice 
zazivamo, dostojan hram podignemo? 

Širom naše lijepe hrvatske domovine nalaze se bezbrojna sve¬ 
tišta podignuta na čast naše nebeske Majke, ali na žalost nigdje ne 
nalazimo svetište na čast MAJKE BOŽJE PRESVETE KRUNICE 
»KRALJICE POBJEDA«. 

Božja Providnost je nama povjerila tu zadaću da svom hrvatskom 
narodu koji se s pravom može nazvati »KRUNIČARSKI NAROD« 
podignemo »HRVATSKO KRUNIČARSKO SVETIŠTE« U BIJELOM 
GRADU ZAGREBU i mi ćemo sa zanosom i veseljem prionuti na rad 
da u najskorije vrijeme ostvarimo plan Božje Providnosti i tako 

jednom s ponosom budemo gledali na naše zajedničko djelo »KRUNI- 
ČARSKO HRVATSKO SVETIŠTE« U SRCU HRVATSKE U NA¬ 
ŠEM GLAVNOM GRADU ZAGREBU, 

Ovim pozivamo SVE HRVATE KATOLIKE, a napose one koji 
se utječu nebeskoj Majci NAJLJEPŠOM I NAJMOĆNIJOM MOLI¬ 
TVOM PRESV, KRUNICE da doprinesu prema svojoj mogućnosti u 
NOVCU, ZLATU ILI SREBRU da se što prije ostvari naša zajednička 
želja. 

Sve doprinose molimo slati na: ODBOR ZA GRADNJU SVE¬ 
TIŠTA KRALJICE PRESV, KRUNICE ZAGREB — MAKSIMIR, 
Kažotićev trg 4, Naš ček br, 37802, Telefon 64-14, 

ODBQR. 

DOPRINOSI ZA GRADNJU SVETIŠTA M. B. SV. KRUNICE 
U MAKSIMIRU (ZAGREB) 

DIN 225.— A. Belešić (sakupio od Antolić Marija 10—, Brelić Marija 10.— 
Tomek Ljubica 10.—, Prelogović Irena 10—, Bratoljić Terezija 10.— 
Hangi Mila 10.—, Dr. Beluhan 10.—, Dr. Stepinac 50—, Dr. Hren 
50 .— f braća Novaković 20.—, Brebić Marija 10.—-, Bakrač Gizela 
10 — Padjen Ana 5.—, Rožman Katica 5.—, Vitković Matej 5.—). 

DIN 200.— N. N. 

DIN 180.— N. N. 

DIN 100.— DRR, Danica Stošić. 

DIN 117.50 Mary Devic, Chicago. 

DIN 60.— Ema Nikolić sakupila. 

DIN 59.— Ema Nikolić sakupila. 

DIN 47.— Rose Sirovica, Chicago. 

DIN 20.— N. N., Stašić Danica. 

DIN 10.— Buček Josipa, Bužek Anka, Frohlich Antuna. 

DIN 5.— Salinić Josipa. 

Dva zlatna prstena N. N. 

DIN 200.— A. Belešić (sakupio Dr. Stepinac 50.—, Dr. Hren 50.—, Dr. Beluhan 
10.—, braća Novaković 20.—, Mila Hangi 10.—, Bakrač Gizela 10.—, 
Prelogović Irena 10.—, Brebić Marija 10.—, Bratoljić Terezija 10. —, 
Vitković 10.—, Padjen Ana 5—, Tomek Ljubica 5.—, Rozrnt n 
Katica 5.—). 

Neka stostruko kraljica presv. Krunice odvrati onima koji rade na podizanju 
njezinog Svetišta, a svima ovima i drugima mi kličemo: Naprijed u radu za Božju 
i Marijinu slavu! 

Samostan dominikanaca i Odbor za gradnju. 

Jesi li poslao pretplatu! 

Što si učinio da nađeš »GOSPINOJ KRUNICI« 
kojeg novog pretplatnika! 

Da li u svojoj okolini daješ na čitanje naš 
glasnik! 


"Pazite ha ta! 

( a \ 

BAYER) 

y 


Svaka ASPIRIN TABLETA mora 
da nosi -ov križ! 

ASPIRIN 



<>tb' rv|UU S. II« 13*1 fe U |<Ufc 


P I O Š K I 

za krevete na željeznom i drvenom okvira kao i sav ostali 
metalni namještaj, te dječja kolica najjeftinije kod 

I P1IIPA B AVN A 


Dežmanova 2 — Prolaz Tušhanac 

Jedna 

veoma važna knjiga 
za svačije kućanstvo 

besolatno 

Danas je dužnost svakoga da štedi. Zato 
je dobro imati pri ruci točan pregled cijena 
svekolike robe za kućanstvo, da bi uvijek 
znali, koja bi se roba morala nabaviti. Takva 
je knjiga katalog Kastnera i Oehlera, koji 
sa 136 strane ilus trovanog sadržaja pruža 
iscrpan pregled robe uz najniže cijene. Za 
dobrotu naslikane robe jamči trgovačka kuća 
koja već više od pola stoljeća poslužuje na 
desetke hiljada zadovoljnih mušterija. 

Pišite dakle i Vi još danas jednu kartu po 
besplatni katalog na adresu: 



najveća^trgovačka i'otpremna kuća^kod nas'S j 


Tiskara Braće Kralj, Zagreb. 





